Бан Юн-Гүк

Бан Юн-Гүк буюу Bang Yong-guk (Сол: 방용국) нь Өмнөд Солонгосын реппер, ая зохиогч, хөгжмийн продюсер бөгөөд 2018 оны 8 сард TS Entertainment-аас гарах хүртлээ B.A.P хөвгүүдийн хамтлагийн ахлагчаар ажиллаж байв. 

Тэрээр 2008 онд "Jepp Blackman" хэмээх тайзны нэрээр "Soul Connection" нэртэй андерграунд хип хоп хамтлагийн гишүүнээр хөгжмийн гараагаа эхлүүлсэн. 2011 оны 3 сард тэрээр Song Ji-eun-ы "Going Crazy" дуунд хамтарсан нь Өмнөд Солонгост томоохон хит болсон юм. 2011 оны 7 сард өөрийн анхны дижитал дуу болох "I Remember" дуугаа Beast хамтлагийн Yoseob-той хамтран гаргаж, 2012 оны 1 сард B.A.P хамтлагийн ахлагчаар дэбютээ хийжээ. 

Намтар

Bang Yong-guk нь 1990 оны 3 сарын 31нд Өмнөд Солонгосын Сөүл хотод төрсөн. Тэрээр гэр бүлийнхээ хоёр хүү, нэг охины хамгийн бага нь юм. Yongnam гэдэг ихэр ах нь мөн андерграунд уран бүтээлчээр ажиллаж байсан, эгч Natasha нь шивээсчин. Тэрээр бага байхдаа гэр бүлийнхээ хамт Инчоны эрэг орчмын Ijak арлууд руу нүүж, тэнд хэсэг хугацаанд амьдарч байгаад эх газрын Инчон руу буцаж иржээ. Тэрээр Gae Woong бага сургууль, Gae Woong дунд сургуульд суралцаж, 18 настайдаа Yuhan ахлах сургуулийг төгссөн. Түүнд коллежид суралцах тэтгэлэг санал болгосон боловч сурахаас татгалзжээ.

Карьер

Bang анх дунд сургуулийн хоёрдугаар ангид байхдаа рэп дууны үгээ онлайн форум дээр байршуулснаар Soul Connection андерграунд хамтлагийн гишүүдийн анхааралд өртөж, ур чадвараараа хүлээн зөвшөөрөгджээ. 2010 онд түүнийг TS Entertainment-д Untouchable duo санал болгосноор TS Entertainment түүнд хип хоп хамтлагт элсэхийг санал болгосон байна. Улмаар B.A.P хамтлагийн хамгийн эхний гишүүнээр зарлагдаж, гол реппер болон ахлагчаар дэбютээ хийжээ. B.A.P хамтлаг 2012 оны 1 сард "Warrior" анхны дуугаа гаргаад, 1 сарын 28нд Сөүлд 3000 гаруй үзэгчтэйгээр дэбют showcase тоглолтоо хийв.

2014 оны 11 сарын 27нд B.A.P хамтлагийн бүх гишүүд гэрээний шударга бус нөхцөл, шударга бус ашгийн хуваарилалтыг эсэргүүцэж гэрээгээ хүчингүй болгохын тулд өөрсдийн агентлагийн эсрэг шүүхэд нэхэмжлэл гаргаснаар хамтлаг завсарлага авсан юм. Улмаар 2015 оны 8 сарын 1нд B.A.P хамтлаг TS Entertainment-тэй тохиролцоонд хүрч, агентлагтаа үргэлжлүүлэн байхаар болсон байна. 

2018 оны 8 сарын 19нд түүний TS Entertainment-тай байгуулсан гэрээний хугацаа дуусаж, тэрээр компаниас гарахаар шийджээ. Үүний дараа бусад бүх гишүүд TS Entertainment-тай гэрээгээ сунгахаас татгалзаж, гишүүд тус тусын замаар явсан юм.

Bang 2019 оны 8 сарын 1нд цэрэгт элсэж, 2021 оны 5 сарын 18нд цэргийн албаа албан ёсоор хааж дуусгасан.

Уран бүтээл
Студийн цомог
 Нэр Дэлгэрэнгүй Чартад жагссан байдал Борлуулалт Circle Album Chart (KOR)Peaks on the Circle Album Chart:
  BANGYONGGUK Цацагдсан огноо: 2019.03.15
 Агентлаг: Consent
 Формат: CD, LP, digital download, streaming 61 KOR: 1,231

Өргөтгөсөн цомог (EP)
 Нэр Дэлгэрэнгүй Чартад жагссан байдал Борлуулалт Circle Album Chart (KOR)Peaks on the Circle Album Chart:

  The Colors of Love Цацагдсан огноо: 2023.05.02
 Агентлаг: YY Entertainment, Consent
 Формат: CD, digital download, streaming 18 KOR: 6,649 3 Цацагдсан огноо: 2024.03.31
 Агентлаг: YY Entertainment, Consent
 Формат: CD, digital download, streaming 39 KOR: 6,630Cumulative Sales of 3:




Дуунууд
ОнНэрЧартад жагссан байдалЦомогCircle Digital Chart (KOR)  2008"Cherry Flower" (with Soul Connection)— Cherry Flower2011"I Remember" (featuring Yang Yo-seob)22 rowspan="7" "Never Give Up" (with Bang&Zelo)65 2015"AM 4:44"— 2016"X"— 2017"Yamazaki"— 2018"Portrait"—"Drunkenness"—2019"Hikikomori"— Bangyongguk"Ya"—"Coming Home"— rowspan="2" "Orange Drive"— 2021"Race"— 2 2022"Up"— 2023"Green" (featuring Soovi)— The Colors Of Love"Ride Or Die"— 2024"Bad" (featuring Youha)— 3"Novimiento"—"IXLU"—"Numb"—"Buss It"— 2025"Motion"— 

Хамтарсан уран бүтээлчийн хувиар
ОнНэрЧартад жагссан байдалЦомогGaon Chart (KOR) 2011"Going Crazy" (with Song Jieun)1

Лавлах бичиг

Ангилал:Өмнөд Солонгосын дуучин
Ангилал:Өмнөд Солонгосчууд